The Lion King

The Lion King inggih punika satunggil pilem animasi produksi Walt Disney Feature Animation sané kawedar ring bioskop olih Walt Disney Pictures duk 15 Juni 1994, miwah kawedar antuk umum duk 24 Juni 1994. Pilem niki pinaka pilem ka-32 saking bacakan Pilem Animasi Klasik Walt Disney. Soroh définisi tegeh sané sampun kabecikin sacara digital lan kakardi ring format IMAX kawedar duk 25 Désémber 2002. Pilem niki magénré sandiwara musikal antuk tembang pakaryan Elton John lan Tim Rice taler musik saking Hans Zimmer.

The Lion King pinaka silih tunggil pilem animasi pinih suksés. Ring Amérika Serikat, pilem niki ngawewehin jinah Disney akéhné $328.541.776, lan $783.841.776 antuk sajebag jagat. Ring pangaryanané, para animator sadurungné langkung mapituut antuk pangaryanan Pocahontas santukan ipun ngadénang pilem nika sané pacang kasub. Daweg ipun ngawedar cuplikan The Lion King, ipun polih sambutan sané langkung becik. The Lion King sampun kaadaptasiyang dados sandiwara musikal Broadway sané suksés saking warsa 1997.

Matthew Broderick, Jeremy Irons, James Earl Jones, Jonathan Taylor Thomas, Nathan Lane, Ernie Sabella, Moira Kelly, Robert Guillaume, Rowan Atkinson, Whoopi Goldberg, Cheech Marin, lan Jim Cummings mapragina ring padagingang swara ring pilem niki. Sékuél pilem niki wénten tatiga, The Lion King II: Simba's Pride, lan The Lion King III: Hakuna Matata, kawedar duk warsa 1998 lan 2004. Pilem niki maslogan "Life's greatest adventure is finding your place in the Circle of Life".

 Carita 
Mufasa inggih punika singa sané dados raja saking sajebag baburon ring genah nika. Scar, adi Mufasa, iri sareng genah Simba dados pewaris raja, lan ia masawitra sareng sekaa dubuk sané mautsaha antuk ngicalang ipun. Scar nyebag Simba ring uberan wildebeest. Yadiastun Simba katulungin olih ajiné, Mufasa ngeraga padem krana kaulungang olih Scar saking abing nuju ring uberan beburon punika. Simba ngelepasang raga rikala Scar nundén para dubuk ngamademang.

Ipun salanturné ngelimuh ring gurun, lan kaselametang olih meerkat mawasta Timon lan Pumbaa, satunggi céléng alas sané ngapiara ring wana genah ipun nyeneng. Simba tumbuh wayah ring genah nika, salanturné matemu sareng satunggil singa sawitra dugaa alitné, Nala. Ipun nunas mangda Simba mawali lan ngulah Scar sané ngameréntah sacara diktator. Ring karaguan, ipun matakén majeng Rafiki, narawakya ajiné, salanturné Rafiki nujuang pinaka jiwa Mufasa wénten ring raga Simba. Simba salanturné mawali nuju krajaanné.

Dugas budal, ipun nyingakin krajaanné dados uwug krana Scar. Para singa ngelawan Scar lan sawitara dubukné. Ring patarungan, Scar ngorahang pinaka ragané ngeranayang Mufasa padem. Patarungan mawali ring tengah amukan api saking kilap. Scar pamuputné kaon lan kaulang, lantas Simba dados raja.

 Pustaka 

 Pranala jaba 
  Situs web resmi The Lion King






Kategori:Pilem mabasa Inggris
Kategori:Pilem animasi Disney
Kategori:Pilem Amérika Serikat warsa 1994
Kategori:Pilem Amérika Serikat
Kategori:Pilem animasi warsa 1994